**G4S plc**, tidligere **Group 4 Securicor**, er et sikkerhetsselskap med hovedsete i England. Ifølge selskapet selv omsetter selskapet for ca. 65 milliarder kroner årlig, og har 657 000 medarbeidere i 125 land (per 2013).

G4S er notert på London Stock Exchange og selskapet inngår i FTSE 100-indeksen. Det er sekundærnotert på Københavns Fondsbørs.

Historie
--------

Historien strekker seg tilbake til 1901 da danske Marius Hogrefe startet firmaet Kjøbenhavn Frederiksberg Nattevagt. I 1906 startet Sophus Falck firmaet Redningskorpset. I 2000 fusjonerte danske Falck med britiske Group4 og endret navn til Group4 Falck. De to firmaene Group4 Falck og Securicor kjøpte seg begge opp til å omfatte virksomheter i mange land. I juli 2004 slo Group 4 Falck seg sammen med Securicor plc til Group 4 Securicor. I oktober 2011 kunngjorde selskapet at det ville kjøpe Integrated Service Solutions, men oppkjøpet ble stanset av aksjonærene i G4S.

G4S i Norge
-----------

G4S Holdings (Norway) AS var en videreføring av vakttjenestedelen av de norske selskapene Falken og Verditjeneste. Den norske virksomheten omsatte for 1,2 milliarder kroner årlig og sysselsatte 2500 hel- og deltidsansatte. Konsernet i Norge hadde datterselskapene G4S Secure Solutions AS (vakt og alarm) og G4S Aviation Security (sikkerhetskontroll på Oslo lufthavn). G4S Norge var i sin helhet eid av det internasjonale G4S plc, men i oktober 2013 inngikk Nokas avtale om overtagelse av hele G4S' virksomhet i Norge med forbehold om godkjennelse fra Konkurransetilsynet. Konkurransetilsynet godkjente oppkjøpet, og Nokas fusjonerte med G4S' vakttjenestevirksomhet i 2014.

Kontroverser
------------

I rapporten «Farlige forbindelser», utgitt av Norsk Folkehjelp og Fagforbundet, ble G4S nevnt som et av tolv selskaper som hadde medansvar for «grove normbrudd» i Israels okkupasjon av de palestinske områdene.

Statens pensjonsfond har svartelistet selskapet på grunn av faren for at dets arbeidstagere i Qatar og De forente arabiske emirater blir utsatt for brudd på menneskerettighetene.

Referanser
----------

1. ↑  Who we are Where we operate Arkivert 11. januar 2011 hos Wayback Machine. – www.g4s.com
2. 1 2 3 4  History Arkivert 28. april 2011 hos Wayback Machine. – G4S, hentet 13. januar 2013
3. ↑  Historien om Falck Arkivert 28. februar 2012 hos Wayback Machine. – Falck Nutec
4. ↑  Nøkkeltall og informasjon – G4S, hentet 13. januar 2013
5. ↑  Nokas kjøper G4S Arkivert 3. november 2013 hos Wayback Machine. – *Aktuell Sikkerhet*
6. ↑  Nytt stort nordisk sikkerhetskonsern ser dagens lys – nokas.no
7. ↑  Nokas får kjøpe opp G4S i Norge Arkivert 1. mai 2014 hos Wayback Machine.. frifagbevegelse.no (20. januar 2014)
8. ↑  Norsk folkehjelp: «Farlige forbindelser» Arkivert 20. mars 2014 hos Wayback Machine.
9. ↑  «Norske fond investerer i okkuperte områder». *e24.no*. 2012. Besøkt 1. november 2020.
10. ↑  Jasper Jolly (14. november 2019). «Norwegian wealth fund blacklists G4S shares over human rights concerns» **(engelsk)**. The Guardian. Arkivert fra originalen 14. november 2019. Besøkt 14. november 2019. «Norway’s Council of Ethics, which monitors investments in the country’s Government Pension Fund Global (GPFG), said there was an "unacceptable risk of the company contributing to systematic human rights violations".»

Eksterne lenker
---------------

* Offisielt nettsted Rediger på Wikidata

* (en) G4S – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** BIBSYS **·** VIAF **·** LCCN
 |